- Hindi News
- National
- हिरण शिकारियों की गिरफ्तारी की मांग को लेकर कलेक्टर से मिला विश्नोई समाज
हिरण शिकारियों की गिरफ्तारी की मांग को लेकर कलेक्टर से मिला विश्नोई समाज
भास्कर संवाददाता | गच्छीपुरा
गच्छीपुराथानान्तर्गत ग्राम मिदियान में बीस दिन पहले खेतों में तीन हिरणों का दो शिकारियों के शिकार के मामले में वन विभाग और पुलिस को अभी तक सफलता नहीं मिल पाई है। जिससे ग्रामीणों में रोष बढ़ता जा रहा है। घटना के समय पुलिस ने ग्रामीणों और विश्नोई समाज के लोगों काे वन विभाग का हवाला देकर विरोध शांत कर दिया था। लेकिन घटना के बाइस दिन बाद अब ना तो वन विभाग और ना ही पुलिस शिकारियों को पकड़ने का प्रयास कर रही है। इस मामले में विश्नाई समाज के लाेग एक प्रतिनिधि मंडल के साथ नागौर कलेक्टर राजन विशाल और एसपी से मिलकर अपनी बात कह चुके है। लेकिन पुलिस फिर भी इस मामले में कोई सहयोग नहीं कर पा रही है।
इस संदर्भ में जानकारी देते बाबा भूरनाथ जीव रक्षा सेवा समिति के अध्यक्ष रामसिंह विश्नोई ने बताया कि गत 8 दिसम्बर की रात में तीन हिरणों का दो नामजद शिकारियों रावलियास निवासी तेजाराम पुत्र किशनाराम बावरी और महावीर पुत्र शंकर बनबागरिया ने शिकार कर लिया था। अगले दिन वन विभाग और पुलिस को सूचना की गई। लेकिन पुलिस की भूमिका स्पष्ट नहीं रही। वन विभाग के रेंजर कुचामन मेड़ता और डीडवाना से आए और वन्यजीव अधिनियम के तहत मामला दर्ज कर मौके पर मिली खून से सनी मोटरसाइकिल को अपने कब्जे में लेकर जब्त कर लिया है। इधर, विश्नोई समाज की ओर से कार्रवाई नहीं होने की स्थिति में आंदोलन किया जाएगा।
tgl_Latn sot_Latn hin_Deva hin_Deva san_Deva hin_Deva hin_Deva